 Akizungumza na gazeti hili, Makamu Mwenyekiti wa African Sports, Abdul Ahmed “Bosnia” alisema timu yao imejindaa kufanya vizuri katika michezo yote ya Ligi Kuu hususan mchezo wa ufunguzi dhidi ya Simba na kuwataka mashabiki wao kujitokeza kwa wingi siku hiyo kuishangiliana timu yao.Abdul alisema wanafahamu kwamba Simba ni timu kubwa na imesajili wachezaji wengi wa kigeni, lakini wao hawataangalia hilo, bali wanachotaka ni kushinda mchezo huo ili kupata pointi tatu ambazo zitawapa wachezaji morali ya kushinda katika mchezo unaofuata.“Unajua hizi timu kubwa zinapokutana na timu ndogo kama African Sports huwa wanaona wamekutana na kibonde na kwamba wanaweza kushinda mabao mengi labda kwa ugeni wetu katika Ligi Kuu, hilo halitowezekana. Tumejipanga kupambana kwa kila hali ili kuweza kushinda mchezo huo,” alisema Abdul.